钦定古今图书集成/明伦汇编/官常典/第115卷 > 后唐
## 钦定古今图书集成/明伦汇编/官常典/第115卷 > 后唐

### 明宗长兴元年封四十三代孙孔仁玉为文宣公

按《五代史唐明宗本纪》，不载。　按《兖州府志》：长兴元
年，除四十三世孙仁玉，曲阜主簿，迁县令，袭封文宣
公。仁玉，光嗣子也，当五季之乱，洒扫户孔末，欲冒袭
封，尽贼孔氏之族。仁玉生方九月，育于外氏，免焉。至
是乃得嗣爵，孔氏谓之“中兴祖。”